Booswig loop sy rieme styf | Secunda News
LOCAL TIME: 06:30 am | Wednesday, 08 December
Where am I? ShowMe™ » Secunda > News > Cosmos Community Newspaper > Booswig loop sy rieme styf
Die verdagte wat 'n naeltegnikus van Meyerville besteel het terwyl sy geslaap het. 'n Skootrekenaar, PlayStation en R3 150 kontant is in sy besit gevind en die vinnige optrede van Kasselman Veiligheidsdienste het gesorg dat hy gearresteer kon word.
STANDERTON – 'n Naeltegnikus in Meyerville het verlede Donderdag 'n nare ondervinding gehad. Sy is deur 'n bouer op die perseel waar sy bly besteel terwyl sy geslaap het. Sy het deur die week agtergekom dat daar van haar besittings verdwyn het, maar kon nie agterkom hoe dit kon gebeur het nie. Sy is Woensdag deur die eienaar van die perseel laat weet dat een van haar woonstel se vensters oop staan en haar pa het dadelik diefwering voor die venster gaan aanbring.
Die verdagte is egter Donderdagoggend met 'n skootrekenaar, 'n PlayStation en R3 150 in sy besit betrap en Kasselman Veiligheids­dienste is ontbied en hulle het hom gearresteer. Die verdagte is een van 'n bouspan wat aanbouings op die perseel doen en wat van Nelspruit afkomstig is.
Standerton polisie is ontbied en die verdagte is in hegtenis geneem en die saak word deur die polisie ondersoek. JD